Deivids Švimmers
Deivids Lorenss Švimmers (David Lawrence Schwimmer; dzimis 1966. gada 2. novembrī) ir amerikāņu aktieris, producents un režisors. Viņš vislabāk pazīstams ar lomu NBC situāciju komēdijā "Draugi" (Friends). Par šo lomu ir saņēmis TV Guide un Ekrāna aktieru ģildes balvu. Par lomu TV seriālā Band of Brothers saņēmis Satellite balvu. D. Švimmers ir ierunājis vienu no tēliem "Madagaskaras" animētajā filmu sērijā.